CELEX: 32021D1855
Language: bg
Date: 2021-10-18 00:00:00
Title: Решение (ЕС) 2021/1855 на Съвета от 18 октомври 2021 година за позицията, която трябва да се заеме от името на Европейския съюз в рамките на Съвета за асоцииране, създаден с Евро-средиземноморското споразумение за асоцииране между Европейската общност и нейните държави членки, от една страна, и Република Ливан, от друга страна, във връзка с удължаването на срока на валидност на Приоритетите за партньорство между ЕС и Ливан до приемането на нови актуализирани съвместни документи от Съвета за асоцииране

22.10.2021   
               
               
                  BG
               
               
                  Официален вестник на Европейския съюз
               
               
                  L 374/58
               
            
         РЕШЕНИЕ (ЕС) 2021/1855 НА СЪВЕТА
         от 18 октомври 2021 година
         за позицията, която трябва да се заеме от името на Европейския съюз в рамките на Съвета за асоцииране, създаден с Евро-средиземноморското споразумение за асоцииране между Европейската общност и нейните държави членки, от една страна, и Република Ливан, от друга страна, във връзка с удължаването на срока на валидност на Приоритетите за партньорство между ЕС и Ливан до приемането на нови актуализирани съвместни документи от Съвета за асоцииране
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз и по-специално член 217 във връзка с член 218, параграф 9 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Евро-средиземноморското споразумение за асоцииране между Европейската общност и нейните държави членки, от една страна, и Република Ливан, от друга страна (1) (наричано по-нататък „Споразумението“), бе подписано на 17 юни 2002 г. и влезе в сила на 1 април 2006 г.
                  
               
                     (2)
                  
                  
                     Съветът за асоцииране прие Приоритетите за партньорство между ЕС и Ливан за периода 2016—2020 г., включително приложеният към тях Пакт между ЕС и Ливан (наричан по-нататък „Пактът“) със свое Решение № 1/2016 (2).
                  
               
                     (3)
                  
                  
                     В рамките на размяна на писма двете страни постигнаха съгласие, че срокът на валидност на Приоритетите за партньорство между ЕС и Ливан, включително и на Пакта, като основни документи за консолидиране на партньорството следва да бъде удължен до приемането на нови актуализирани съвместни документи.
                  
               
                     (4)
                  
                  
                     Съгласно член 76 от Споразумението Съветът за асоцииране е оправомощен да взема решения с оглед на постигането на целите на Споразумението.
                  
               
                     (5)
                  
                  
                     Съветът за асоцииране трябва да приеме решение чрез писмена процедура, за да удължи срока на валидност на Приоритетите за партньорство, включително Пакта, до приемането на нови актуализирани съвместни документи от Съвета за асоцииране.
                  
               
                     (6)
                  
                  
                     Целесъобразно е да бъде определена позицията, която трябва да се заеме от името на Съюза в рамките на Съвета за асоцииране, тъй като решението на Съвета за асоцииране ще породи правни последици.
                  
               
                     (7)
                  
                  
                     Следователно позицията на Съюза в рамките на Съвета за асоцииране следва да се основава на проекта на решение на Съвета за асоцииране,
                  
               ПРИЕ НАСТОЯЩОТО РЕШЕНИЕ:
         
            Член 1
            Позицията, която трябва да се заеме от името на Съюза в рамките на Съвета за асоцииране, създаден с Евро-средиземноморското споразумение за асоцииране между Европейската общност и нейните държави членки, от една страна, и Република Ливан, от друга страна, във връзка с удължаването на срока на валидност на Приоритетите за партньорство между ЕС и Ливан до приемането на нови актуализирани съвместни документи от Съвета за асоцииране, се основава на проекта на решение на Съвета за асоцииране (3).
         
         
            Член 2
            Настоящото решение влиза в сила в деня на приемането му.
         
         
            Съставено в Люксембург на 18 октомври 2021 година.
            
               
                  За Съвета
               
               
                  Председател
               
               J. BORRELL FONTELLES
            
         
         
            (1)  ОВ L 143, 30.5.2006 г., стр. 2.
         
            (2)  Решение № 1/2016 на Съвета за асоцииране ЕС—Ливан от 11 ноември 2016 г. за постигане на съгласие относно Приоритетите за партньорство между ЕС и Ливан (ОВ L 350, 22.12.2016 г., стр. 114).
         
            (3)  Виж документ ST 12263/21 на http://register.consilium.europa.eu.